ISO 639-2

**ISO 639-2:1998**, „*Кодови за претставување на имињата на јазиците  Дел 2: Алфа-3 код*“, е вториот дел од ISO 639 стандардот, кој пропишува кодови за претставување на имињата на јазиците. Во овој дел од стандардот се дадени трибуквени кратенки наречени „Алфа-3“ кодови. Списокот на ISO 639-2 кодови има 464 записи (јазици).

Регистарската служба задолжена за ISO 639-2 (наречено ISO 639-2/RA) Библиотека на конгресот. Како надлежен орган, библиотеката прима и разгледува предложени измени; установата е претставена и во Здружената советодавна комисија за ISO 639-RA која е одговорна за кодните табели на ISO 639.

На ISO 639-2 стандардот почнало да се работи во 1989, од причина што ISO 639-1 стандардот со двобуквени кратенки немал капацитет за сите јазици. ISO 639-2 стандардот е објавен за првпат во 1998.

## ''B'' и ''T'' кодови
Додека стандардот задава само по еден код за највеќето јазици, дваесет имаат по два трибуквени кода - „библиографски“ код (ISO 639-2/B), кој е изведен од англискиот назив за јазикот, и „терминолошки“ код (ISO 639-2/T), кој е изведен од изворното име на јазикот. Овие дваесет јазици се присутни и во ISO 639-1 стандардот. (Постојат 22 B кода; **scc** и **scr** се исфрлени.)

Најпретпочитани се кодовите со T; ISO 639-3 користи ISO 639-2/T. Меѓутоа ISO 15924, кога е можно, ги изведува кодовите од ISO 639-2/B.

## Опфат и типови
Опфат:
* Поединечни јазици
* Макројазици
* Збирки од јазици
* Дијалекти
* Резервирани за локална употреба
* Специјални ситуации

Типови (за поединечни јазици):
* Живи јазици
* Изумрени јазици
* Древни јазици
* Историски јазици
* Вештачки јазици

### Специјални ситуации
Постојат и кодови за специјални ситуации:
* **mis** „јазици без код“
* **mul** (за повеќе јазици) се применува кога се користат неколку јазици и не е практично да се наведуваат сите јазични кодови
* Интервалот од **qaa** до **qtz** е резервиран и не се користат во стандардот
* **und** (неопределено) се користи во ситуации каде што мора да се посочи јазик, но не може да се дознае конкретниот јазик.
* **zxx** „без лингвистичка содржина“ (додадено 11 јануари 2006)

### Збирни јазични кодови
Некои ISO 639-2 кодови не претставуваат поединечен јазик, туку збир од сродни јазици (како макројазиците погоре). Овие се сметаат за збирни јазични кодови и не спаѓаат во ISO 639-3. За толкување на збирните јазици и макројазиците, погледајте ја оваа страница .

Подолу се наведени збирните јазични кодови според ISO 639-2.

Следниве два кода (досега) не се утврдени како збирни кодови во ISO 639-2 (и ISO 639-5),
но како такви ги смета регистарот на ISO 639-3:
* bih Бихарски (со ISO 639-1 код bh)
* him Химачалски јазици

Ова се кодовите регистрирани за 639-2 кои се заведени како збирни кодови во ISO 639-5 (и збирни кодови по име во ISO 639-2):
* afa Афроазиски јазици
* alg Алгонкински јазици
* apa Апачки јазици
* art Вештачки јазици
* ath Атабаскански јазици
* aus Австралиски јазици
* bad Бандански јазици
* bai Бамилечки јазици
* bat Балтички јазици
* ber Берберски јазици
* bnt Банту-јазици
* btk Батачки јазици
* cai Мезоамерикански јазици
* cau Кавкаски јазици
* cel Келтски јазици
* cmc Чамски јазици
* cpe креоли и пиџини, на англиска основа
* cpf креоли и пиџини, на француска основа
* cpp креоли и пиџини, на португалска основа
* crp креоли и пиџини
* cus Кушитски јазици
* day Земјодајачки јазици
* dra Дравидски јазици
* fiu Угрофински јазици
* gem Германски јазици
* ijo Иџо-јазици
* inc Индски јазици
* ine Индоевропски јазици
* ira Ирански јазици
* iro Ирокески јазици
* kar Каренски јазици
* khi Којсански јазици
* kro Кру-јазици
* map Австронезиски јазици
* mkh Мон-кмерски јазици
* mno Манобоански јазици
* mun Мундански јазици
* myn Мајански јазици
* nah Наватлски јазици
* nai Северноамерикански индијански јазици
* nic Нигер-кородофански јазици
* nub Нубиски јазици
* oto Отомиски јазици
* paa Папуански јазици
* phi Филипински јазици
* pra Пракритски јазици
* roa Романски јазици
* sai Јужноамерикански индијански јазици
* sal Салишки јазици
* sem Семитски јазици
* sgn Јазици за глувонеми
* sio Сиуански јазици
* sit Синотибетски јазици
* sla Словенски јазици
* smi Лапонски јазици
* son Сонгајски јазици
* ssa Нилосахарски јазици
* tai Тајски јазици
* tup Туписки јазици
* tut Алтајски јазици
* wak Вакашки јазици
* wen Лужичкосрпски јазици
* ypk Јупички јазици
* znd Занде-јазици

Специјални кодови по ISO 639-2:
* und неопределено (јазик)
* mis јазик без код
* mul повеќе јазици
* zxx без лингвистичка содржина, неприменливо

## Поврзано
* Список на ISO 639-2 кодови
* Јазичен код

## Надворешни врски
* Службена страница на ISO 639-2/RA 
* Известување за промената на ISO 639-2/RA 
* Подробности на страницата на Библиотеката на конгресот 

#00639-2
Категорија:ISO 639